CELEX: 32021R1814
Language: hr
Date: 2021-10-07 00:00:00
Title: Uredba (EU) 2021/1814 Europske središnje banke od 7. listopada 2021. o izmjeni Uredbe (EZ) br. 2157/1999 o ovlastima Europske središnje banke za izricanje sankcija (ESB/2021/46)

15.10.2021   
               
               
                  HR
               
               
                  Službeni list Europske unije
               
               
                  L 367/2
               
            
         UREDBA (EU) 2021/1814 EUROPSKE SREDIŠNJE BANKE
         od 7. listopada 2021.
         o izmjeni Uredbe (EZ) br. 2157/1999 o ovlastima Europske središnje banke za izricanje sankcija (ESB/2021/46)
         UPRAVNO VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije, a posebno njegov članak 132. stavak 3.,
         uzimajući u obzir Statut Europskog sustava središnjih banaka i Europske središnje banke, a posebno njegov članak 34. stavak 3. i članak 19. stavak 1.,
         uzimajući u obzir Uredbu Vijeća (EZ) br. 2532/98 od 23. studenoga 1998. o ovlastima Europske središnje banke za izricanje sankcija (1), a posebno njezin članak 6. stavak 2.,
         budući da:
         
                     (1)
                  
                  
                     Kako bi se osigurala pravna sigurnost i u interesu transparentnosti, institucije bi trebale biti upoznate s metodama koje ESB primjenjuje za izračun sankcija koje izriče za nepoštovanje odredbi o minimalnim pričuvama utvrđenih u Uredbi (EU) 2021/378 Europske središnje banke (ESB/2021/1) (2).
                  
               
                     (2)
                  
                  
                     Formula i metoda koje ESB primjenjuje za izračun sankcija za ne držanje dijela ili cijelih iznosa potrebnih minimalnih pričuva koje se primjenjuju u skladu s člankom 7. stavkom 1. Uredbe Vijeća (EZ) br. 2531/98 (3) utvrđene su u Obavijesti Europske središnje banke o izricanju sankcija za povrede obveze držanja minimalnih pričuva (4). U interesu pravne sigurnosti i radi sprječavanja daljnje fragmentacije pravnog okvira u odnosu na izricanje sankcija u različitim područjima nadležnosti ESB-a, primjereno je povući Obavijest i prenijeti njezin odgovarajući sadržaj u Odluku (EU) 2021/1815 Europske središnje banke (ESB/2021/45) (5) te na odgovarajući način izmijeniti upućivanja u Uredbi Europske središnje banke (EZ) br. 2157/1999 (ESB/1999/4) (6).
                  
               
                     (3)
                  
                  
                     Uredbu (EZ) br. 2157/1999 (ESB/1999/4) trebalo bi stoga na odgovarajući način izmijeniti.
                  
               
                     (4)
                  
                  
                     Kako bi se osigurao usklađen okvir za primjenu odredbi o minimalnim pričuvama, potrebno je da se ova Uredba primjenjuje od istog datuma kao i Odluka (EU) 2021/1815 (ESB/2021/45),
                  
               DONIJELO JE OVU UREDBU:
         
            Članak 1.
            Izmjene
            Uredba (EZ) br. 2157/1999 (ESB/1999/4) mijenja se kako slijedi:
            
                        1.
                     
                     
                        u članku 3. stavku 1., članku 11. stavku 5. i članku 12. stavku 1. riječi „Uredbe Vijeća” zamjenjuju se riječima „Uredbe (EZ) br. 2532/98”;
                     
                  
                        2.
                     
                     
                        u članku 11. stavku 1. i članku 11. stavku 3. riječi „Uredbe Vijeća o minimalnim pričuvama” zamjenjuju se riječima „Uredbe (EZ) br. 2531/98”;
                     
                  
                        3.
                     
                     
                        članak 11. stavak 2. zamjenjuje se sljedećim:
                        
                           „2.   Kada ESB izriče sankcije u skladu s člankom 7. stavkom 1. Uredbe (EZ) br. 2531/98, sankcija koja se primjenjuje izračunava se upotrebom formule i metode iz Odluke (EU) 2021/1815 Europske središnje banke (ESB/2021/45) (*1).
                        
                        
                           (*1)  Odluka (EU) 2021/1815 Europske središnje banke od 7. listopada 2021. o metodologiji koja se primjenjuje za izračun sankcija za nepoštovanje zahtjeva za držanje minimalnih pričuva i povezanih odredbi o minimalnim pričuvama (ESB/2021/45) (SL L 367,15.10.2021., str. 4.).”."
                        
                     
                  
         
            Članak 2.
            Završne odredbe
            Ova Uredba stupa na snagu 3. studenoga 2021.
         
         
            Ova je Uredba u cijelosti obvezujuća i neposredno se primjenjuje u državama članicama u skladu s Ugovorima.
            Sastavljeno u Frankfurtu na Majni 7. listopada 2021.
            
               
                  Za Upravno vijeće ESB-a
               
               
                  Predsjednica ESB-a
               
               Christine LAGARDE
            
         
         
            (1)  SL L 318, 27.11.1998., str. 4.
         
         
            (2)  Uredba (EU) 2021/378 Europske središnje banke od 22. siječnja 2021. o primjeni odredbi o minimalnim pričuvama (ESB/2021/1) (sl l 73, 3.3.2021., str. 1.).
         
            (3)  Uredba Vijeća (EZ) br. 21531/98 od 23. studenoga 1998. o primjeni odredbi o minimalnim pričuvama od strane Europske središnje banke (SL L 318, 27.11.1998., str. 1).
         
            (4)  SL C 39, 11.2.2000., str. 3.
         
         
            (5)  Odluka (EU) 2021/1815 Europske središnje banke od 7. listopada 2021. o metodologiji koja se primjenjuje za izračun sankcija za nepoštovanje zahtjeva za držanje minimalnih pričuva i povezanih odredbi o minimalnim pričuvama (ESB/2021/45) (vidjeti stranicu 4 ovoga Službenog lista).
         
            (6)  Uredba Europske središnje banke (EZ) br. 2157/1999 od 23. rujna 1999. o ovlastima Euripske središnje banke za izricanje sankcija (ESB/1999/4) (SL L 264 12.10.1999., str. 21.).